Vyf dood ná dubbele bomontploffing in Irak | Nuus24
Bagdad – Irakkese beamptes het gesê 'n dubbele bomontploffing naby 'n Sjiïtiese moskee in Bagdad het die lewe van vyf mense, waaronder vier aanbidders, geëis.Volgens die polisie het die bomme Vrydagmiddag buite die al-Sadrein-moskee en 'n nabygeleë polisiekontrolepunt ontplof terwyl Moslems uit die moskee in die Sjiïtiese woonbuurt Zafaraniyah, in die suidooste van Bagdad, beweeg het. Minstens 26 aanbidders is beseer. 'n Mediese beampte by 'n nabygeleë hospitaal het die dodetal bevestig. Alle beamptes het op voorwaarde van anonimiteit gepraat. – Volg Nuus24 op Twitter.
Lees meer oor: irak | bomontploffings | sterftes VOLGENDE OP NUUS24X